CELEX: 62011CN0571
Language: et
Date: 2011-11-14 00:00:00
Title: Kohtuasi C-571/11: Eelotsusetaotlus, mille on esitanud Tribunal Comercial Cluj (Rumeenia) 14. novembril 2011 — SC Volksbank România SA versus Andreia Câmpan ja Ioan Dan Câmpan

28.1.2012   
            
            
               ET
            
            
               Euroopa Liidu Teataja
            
            
               C 25/35
            
         
      Eelotsusetaotlus, mille on esitanud Tribunal Comercial Cluj (Rumeenia) 14. novembril 2011 — SC Volksbank România SA versus Andreia Câmpan ja Ioan Dan Câmpan
      (Kohtuasi C-571/11)
      (2012/C 25/68)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunal Comercial Cluj
      
         Põhikohtuasja pooled
      
      
         Apellant: SC Volksbank România SA
      
         Vastustajad: Andreia Câmpan ja Ioan Dan Câmpan
      
         Eelotsuse küsimus
      
      Arvestades, et vastavalt direktiivi 93/13/EMÜ (1) artikli 4 lõikele 2 ei ole tingimuste ebaõiglase iseloomu hindamine seotud lepingu objekti mõiste, hinna ja tasu piisavuse ega vastutehinguna pakutavate teenuste või kaubaga, kui kõnealused tingimused on koostatud lihtsas ja arusaadavas keeles,
      ja
      kuna vastavalt direktiivi 2008/48/EÜ (2) artikli 2 lõike 1 [parandus: lõike 2] punktile a ei ole hüpoteegiga tagatud krediidilepingu objekti kindlaksmääramiseks kohaldatav direktiivi 2008/48/EÜ artikli 3 punktis g sätestatud mõiste, mille kohaselt hõlmab „kogukulu tarbijale” kõiki lepingutasusid, mida tarbija on kohustatud maksma seoses tarbijakrediidilepinguga,
      siis kas
      direktiivi 93/13/EMÜ artikli 4 lõikes 2 kasutatud mõisteid „objekt” ja/või „hind” võib tõlgendada nii, et hüpoteegiga tagatud krediidilepingus märgitud lepingutasu, mida pooled nimetavad „riskipreemiaks”, mis arvutatakse valemi kohaselt „0,22% laenujäägilt” ja mida tasutakse igakuiselt kindlatel tähtpäevadel kogu krediidilepingu kehtivuse jooksul, on käsitatav hüpoteegiga tagatud krediidilepingu „objekti” ja/või „hinnana”.
      
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288)
      
         (2)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66).